**สัญญาอนุญาตให้ใช้งานโปรแกรมคอมพิวเตอร์ฟอนต์**

         รวิน อัสสะบำรุงรัตน์ ซึ่งเป็นผู้อนุญาตให้ใช้โปรแกรมคอมพิวเตอร์ฟอนต์ตามสัญญาฉบับนี้

ขอเตือนให้ท่านอ่านข้อความในสัญญาฉบับนี้โดยตลอด ก่อนที่ท่านจะเข้าผูกพันตามสัญญาโดยการดาวน์โหลด ติดตั้ง หรือใช้งานโปรแกรมคอมพิวเตอร์ฟอนต์นี้

         เมื่อท่านอ่านข้อความในสัญญาฉบับนี้แล้วหากไม่ตกลงตามสัญญา ท่านไม่มีสิทธิดาวน์โหลด ติดตั้ง หรือใช้งานโปรแกรมคอมพิวเตอร์ฟอนต์นี้

         เมื่อท่านดาวน์โหลด ติดตั้ง หรือใช้งานโปรแกรมคอมพิวเตอร์ฟอนต์นี้ ถือว่าท่านยอมผูกพันในฐานะผู้รับอนุญาตให้ใช้โปรแกรมคอมพิวเตอร์ฟอนต์ตามสัญญาฉบับนี้ โดยผู้อนุญาตและผู้รับอนุญาตตกลงทำสัญญากันมีข้อความดังต่อไปนี้

**1. การอนุญาตให้ใช้โปรแกรมคอมพิวเตอร์ฟอนต์**

         1.1 ผู้อนุญาตเป็นเจ้าของลิขสิทธิ์หรือผู้มีสิทธิอนุญาตให้ใช้โปรแกรมคอมพิวเตอร์ฟอนต์ ชื่อ 2015\_ดวงดาว (ซึ่งในสัญญานี้เรียกว่าโปรแกรมคอมพิวเตอร์ฟอนต์)

         1.2 ผู้อนุญาตตกลงให้ผู้รับอนุญาตใช้โปรแกรมคอมพิวเตอร์ฟอนต์ตามที่ระบุในสัญญานี้ ในลักษณะดังต่อไปนี้

                  1.2.1 ใช้ผลิตสื่อประชาสัมพันธ์ทุกประเภท ทั้งสื่อสิ่งพิมพ์, สื่ออิเล็กทรอนิคส์, สื่อออนไลน์ และสื่ออื่นๆ (ทั้งที่ใช้ในเชิงพาณิชย์และไม่ใช้ในเชิงพาณิชย์)

**2. สิทธิของคู่สัญญา**

         2.1 ผู้รับอนุญาตไม่มีสิทธิที่จะให้เช่าโปรแกรมคอมพิวเตอร์ฟอนต์ หรือสิทธิใดๆ ที่ให้ไว้ตามสัญญานี้ แก่บุคคลอื่น เว้นแต่จะได้รับความยินยอมจากผู้อนุญาตเป็นลายลักษณ์อักษร

         2.2 ผู้รับอนุญาตมีสิทธิทำสำเนาโปรแกรมคอมพิวเตอร์ฟอนต์ได้มากกว่า 1 ชุด (หนึ่งชุด) และใช้งานในคอมพิวเตอร์ได้ไม่จำกัดจำนวนเครื่อง

         2.3 ผู้รับอนุญาตไม่มีสิทธิทำซ้ำ ดัดแปลง แปล แก้ไขชื่อ เลข รหัส หรือเรียบเรียงใหม่ ซึ่งโปรแกรมคอมพิวเตอร์ฟอนต์นี้ เว้นแต่จะได้รับความยินยอมจากผู้อนุญาตเป็นลายลักษณ์อักษร หรือกรณีที่กฎหมายอนุญาตให้ทำได้

         2.4 ผู้รับอนุญาตขอรับรองว่าจะไม่ ลบ ขีดฆ่า ทำลาย ทำให้เสียหาย หรือทำให้ไม่ชัดเจนซึ่งเครื่องหมายหรือสัญลักษณ์แสดงความเป็นเจ้าของลิขสิทธิ์หรือเครื่องหมายการค้าของผู้อนุญาตโดยจงใจ หรือประมาทเลินเล่ออย่างร้ายแรง

**3. ข้อจำกัดความรับผิดและการรับประกัน**

         ผู้อนุญาตนำเสนอโปรแกรมคอมพิวเตอร์ฟอนต์ตามสภาพที่เป็นอยู่ และไม่ให้คำรับรองหรือการรับประกันใดๆ เกี่ยวกับโปรแกรมคอมพิวเตอร์ฟอนต์นี้ ไม่ว่ากรณีใดๆ ผู้อนุญาตจะไม่รับผิดชอบต่อค่าใช้จ่ายและค่าเสียหายใดๆ ที่เกิดขึ้นแก่ผู้รับอนุญาตอันเกิดจากการดาวน์โหลด ติดตั้ง หรือใช้งานโปรแกรมคอมพิวเตอร์ฟอนต์นี้

**4. คำรับรอง**

         ผู้อนุญาตขอรับรองและยินยันว่า ผู้อนุญาตมีสิทธิโดยสมบูรณ์และปราศจากภาระผูกพันใดๆ อันจะทำให้เสื่อมสิทธิในโปรแกรมคอมพิวเตอร์ฟอนต์ หรือสิ่งอื่นใดที่เกี่ยวของกับโปรแกรมคอมพิวเตอร์ฟอนต์ตามสัญญานี้ และผู้อนุญาตมีอำนาจในการอนุญาตให้ผู้รับอนุญาตใช้โปรแกรมคอมพิวเตอร์ฟอนต์ได้ โดยชอบด้วยกฎหมาย